Oznámenie Komisie Európskemu parlamentu podľa článku 251 ods. 2 druhý pododsek Zmluvy o ES týkajúce sa spoločnej pozície Rady v súvislosti s prijatím rozhodnutia Európskeho parlamentu a Rady, ktorým sa ustanovuje na obdobie rokov 2007-2013 osobitný program „Civilná justícia” ako súčasť všeobecného programu „Základné práva a spravodlivosť“ /* KOM/2007/0348 v konečnom znení - COD 2005/0040 */





[pic] | KOMISIA EURÓPSKYCH SPOLOČENSTIEV | Brusel, 19.6.2007 KOM(2007) 348 v konečnom znení 2005/0040 (COD) OZNÁMENIE KOMISIE EURÓPSKEMU PARLAMENTU podľa článku 251 ods. 2 druhý pododsek Zmluvy o ES týkajúce sa spoločnej pozície Rady v súvislosti s prijatím rozhodnutia Európskeho parlamentu a Rady, ktorým sa ustanovuje na obdobie rokov 2007-2013 osobitný program „Civilná justícia” ako súčasť všeobecného programu „Základné práva a spravodlivosť“ 2005/0040 (COD) OZNÁMENIE KOMISIE EURÓPSKEMU PARLAMENTU podľa článku 251 ods. 2 druhý pododsek Zmluvy o ES týkajúce sa spoločnej pozície Rady v súvislosti s prijatím rozhodnutia Európskeho parlamentu a Rady, ktorým sa ustanovuje na obdobie rokov 2007-2013 osobitný program „Civilná justícia” ako súčasť všeobecného programu „Základné práva a spravodlivosť“ 1. SÚVISLOSTI Dátum doručenia návrhu EP a Rade (dokument KOM(([2005]) [122], v konečnom znení – [2005]/[040]COD): | 11. apríl 2005 | Dátum predloženia stanoviska Európskeho hospodárskeho a sociálneho výboru: | 19. január 2006 | Dátum predloženia stanoviska Európskeho parlamentu, prvé čítanie: | 14. december 2006 | Dátum prijatia spoločnej pozície: | 12. jún 2007 | 2. PREDMET NÁVRHU KOMISIE Program „Civilná justícia“ je program financovania, ktorého cieľmi sú: a) podporovať justičnú spoluprácu s cieľom prispieť k vytvoreniu skutočného európskeho priestoru spravodlivosti v občianskych veciach založeného na vzájomnom uznávaní a dôvere; b) presadzovať odstraňovanie prekážok v riadnom priebehu cezhraničných konaní v občianskoprávnych veciach v členských štátoch; c) zlepšovať každodenný život jednotlivcov a podnikov tým, že sa im umožní presadzovanie ich práv v celej Európskej únii, najmä jednoduchý prístup k justícii; d) posilňovať kontakty, výmenu informácií a vytváranie sietí medzi justičnými a správnymi orgánmi a právnickými profesiami, najmä podporovaním činností súvisiacich so vzdelávaním v justičnej oblasti s cieľom zlepšiť vzájomné porozumenie medzi týmito orgánmi a profesiami. 3. PRIPOMIENKY K SPOLOČNEJ POZÍCII Spoločná pozícia Rady zachováva podstatu pôvodného návrhu Komisie a zohľadňuje hlavné zmeny a doplnenia Európskeho parlamentu prijaté v prvom čítaní. Medzi spoločnou pozíciou a pôvodným návrhom Komisie sú tieto vecné rozdiely: - Článok 4 b: návrh osobitného projektu bude oprávnený na financovanie, ak sa bude týkať najmenej dvoch členských štátov alebo jedného členského štátu a jednej pristupujúcej alebo kandidátskej krajiny (namiesto 3 členských štátov, ako sa to vyžaduje v pôvodnom návrhu Komisie). - Článok 4 d: operačný grant schválený na celé obdobie pre Sieť predsedov najvyšších súdov EÚ a Európsku sieť súdnych rád. - Článok 7: sprístupnenie programu medzinárodným organizáciám. - Článok 10: komitológia: zavádza sa zásada dvoch výborov (riadiaceho výboru na prijatie ročného pracovného programu a poradného výboru pre ostatné otázky). Spoločná pozícia Rady sa zakladá na kompromise medzi Parlamentom, Radou a Komisiou. Tento kompromis sa týka textu ako celku, okrem časti o komitologickom postupe, kde pretrváva rozdielne stanovisko Rady a Komisie na jednej strane a Parlamentu na strane druhej. Parlament prijal zmenu a doplnenie v súvislosti s uplatňovaním nového komitologického postupu (regulačný postup s kontrolou). Rada a Komisia nepovažujú tento postup v tomto prípade za uplatniteľný. 4. ZÁVERY Komisia prijíma spoločnú pozíciu, ktorá zahŕňa hlavné prvky jej pôvodného návrhu, ako aj hlavné pozmeňujúce a doplňujúce návrhy Európskeho parlamentu.